**РАЙОННА ИЗБИРАТЕЛНА КОМИСИЯ 04-ВЕЛИКО ТЪРНОВО ЗА ИЗБОРИТЕ ЗА НАРОДНИ ПРЕДСТАВИТЕЛИ НА 11 юли 2021 г.**

**П Р О Т О К О Л № 26**

Днес, 11.07.2021 г. – 15.15 ч. Районна избирателна комисия - Велико Търново се събра на редовно заседание в състав:

Председател: Николай Красимиров Илиев

Зам.-председател: Десислава Стефанова Йонкова

Членове: 1. Николина Красимирова Митева

2. Силвия Дечева Дечева

3. Цветомира Райнова Йорданова - Атанасова

4. Йоана Александрова Иванова

5. Диана Филипова Петрова

Поради отсъствието на секретаря на комисията, председателя уведоми комисията, че решенията ще се подписват от единствения присъстващ заместник- председател - Десислава Йонкова.

Комисията има необходимия кворум за вземане на решения. Председателят уведоми присъстващите членове на комисията, че заседанието ще се проведе при следния предварително оповестен дневен ред, а именно:

1. Произнасяне по жалби и сигнали.
2. Възлагане на Общинските администрации да предоставят на СИК пликове.
3. Предаване на секционни протоколи на СИК 042600002.
4. Разни.

Комисията единодушно прие така предложения дневен ред. Пристъпи се към разглеждане на точките от приетия дневен ред.

*1.* Произнасяне по жалби и сигнали.

Председателят на комисията предложи за гласуване следния проект на решение:

**„РЕШЕНИЕ  
 № 285/ 11.07.2021г.**

**ОТНОСНО**: Жалба с вх. № 478/11.07.2021 г. – 14:15 Ч. от адв. Александър Иванов, от САК, пълномощник на КП „Демократична България – Обединение“

Постъпила е жалба под горния вх. номер, в която се излагат твърдения, че кметският наместник на с. Стефан Стамболово „присъства в избирателната секция и осъществява нерегламентиран контрол на изборния процес“.

От член на РИК-В.Търново е проведен разговор с Румяна Георгиева Димитрова – секретар на СИК 042600015, която заявява, че лицето Александър Коев – кметски наместник на с. Стефан Стамболово, влиза и излиза от изборното помещение, като се легитимира като пълномощник на КП БСП за България с „хвърчащ лист без печат“.

Извършена е служебна проверка от РИК –Велико Търново в регистъра на Упълномощените представители на партия, коалиция или инициативен комитет и е установено, че лицето Александър Петков Коев е регистрирано като упълномощен представител от КП БСП за България с Пълномощно № 113/07.07.2021 г.

Лицето Румяна Георгиева Димитрова – секретар на СИК 042600015 е уведомено, че лицето Александър Петков Коев е регистрирано като упълномощен представител от КП БСП за България с Пълномощно № 113/07.07.2021 г. и има право да присъства в изборното помещение, без да извършва агитационна дейност и/или да пречи на изборния процес.

Лицето Румяна Георгиева Димитрова – секретар на СИК 042600015, заявява че единствената дейност на Александър Петков Коев, която създава проблем е обстоятелството, че той влиза в помещението, като според нея той, дори и като представител „може да присъства само когато се брои“, както и че според нея това пълномощно е „невалидно“ т.к. липсва печат.

Лицето Румяна Георгиева Димитрова – секретар на СИК 042600015 е информирана за правната фигура „Упълномощен представител на партия, коалиция или инициативен комитет“ и нейните права, вкл. да присъства в изборното помещение, без да извършва агитационна дейност и/или да пречи на изборния процес, както и че при нарушения на реда СИК може да отстрани лицето.

Същата е уведомена, че КП нямат печат и съответно на пълномощните такъв не се поставя, а при съмнения относно лица и тяхното качество може да извърши справка на страницата на РИК или да позвъни в РИК-В.Търново.

С оглед горното не са констатирани нередности при провеждане на изборния процес, освен непознаване на нормативната база от страна на секретаря на СИК, която въпреки получените указания заявява, че според нея това лице няма право да присъства освен когато се брои.

Предвид горното, Районна избирателна комисия - Велико Търново, на основание чл. 72, ал. 1, т. 20 от Изборния кодекс

**Р Е Ш И:**

Жалба с вх. № 478/11.07.2021 г. – 14:50 Ч. от адв. Александър Иванов, от САК, пълномощник на КП „Демократична България – Обединение“ без уважение като неоснователна.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.“

Комисията гласува, както следва:

Председател: Николай Красимиров Илиев - за

Зам.-председател: Десислава Стефанова Йонкова - за

Членове: 1. Николина Красимирова Митева - за

2. Силвия Дечева Дечева - за

3. Цветомира Райнова Йорданова – Атанасова - за

4. Йоана Александрова Иванова - за

5. Диана Филипова Петрова - за

Решението беше взето в 15:16 ч.

1. *Произнасяне по жалби и сигнали*

Председателят на комисията предложи за гласуване следния проект на решение:

**„РЕШЕНИЕ  
№ 286/ 11.07.2021г.**

**ОТНОСНО**: Жалба с вх. № 479/11.07.2021 г. – 14:45 Ч. от Даниел Пулов- пълномощник на ПП „Глас Народен“

Постъпила е жалба под горния вх. номер, в която се излагат твърдения, че на двама избиратели с ТЕЛК в гр. Дебелец е отнето правото на глас по еднолично решение на кметицата на града Снежана Първанова. Твърди, че независимо от факта, че Стоянка Иванова и Янко Йорданов за подали заявления за гласуване в ПСИК и са заличени от избиратилните списъци, кметицата в лично съобщение до Иванов е заявила, че за двама души, нямало да се разхождат хора.

Макар жалбата да е подадена от лице, без представителна власт, РИК – Велико Търново извърши проверка за изложените в жалбата твърдения.

РИК – Велико Търново извърши проверка на визираните в жалбата, избиратели с трайни увреждания и констатира, че същите са вписани в избирателен списък по чл. 37 ИК, който е предоставен на ПСИК на територията на Община Велико Търново. След проведен разговор с представител на ПСИК, РИК – Велико Търново констатира, че членовете на ПСИК все още не са посетили гр. Дебелец и предстои да бъде посетен адреса на Стоянка Иванова и Янко Йорданов.

С оглед горното не са констатирани нередности при провеждане на изборния процес и Стоянка Иванова и Янко Йорданов. Не са лишени от правото си гласуват

Предвид горното, Районна избирателна комисия - Велико Търново, на основание чл. 72, ал. 1, т. 20 от Изборния кодекс

**Р Е Ш И:**

Оставя Жалба с вх. № 479/11.07.2021 г. – 14:45 Ч. от Даниел Пулов без уважение като неоснователна.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.“

Комисията гласува, както следва:

Председател: Николай Красимиров Илиев - за

Зам.-председател: Десислава Стефанова Йонкова - за

Членове: 1. Николина Красимирова Митева - за

2. Силвия Дечева Дечева - за

3. Цветомира Райнова Йорданова – Атанасова - за

4. Йоана Александрова Иванова - за

5. Диана Филипова Петрова - за

Решението беше взето в 15:17 ч.

*2.Възлагане на Общинските администрации да предоставят на СИК пликове.*

Председателят на комисията предложи за гласуване следния проект на решение:

**„РЕШЕНИЕ**

**№ 287**

**гр. Велико Търново, 11.07.2021г.**

**ОТНОСНО**: Възлагане на Общинските администрации да предоставят на СИК пликове по реда на т.4 от Решение №445-НС/10.07.2021г. на ЦИК София

В т. 4 от Решение №445-НС от 10.07.2021г. на ЦИК е указано, че РИК следва да снабди секционните избирателни комисии с пликове върху, които да има надпис „Протокол по решение на ЦИК“. Със свое решение №149/06.07.2021г. РИК е приела, че след като Централната избирателна комисия приеме решение относно преброяване на контролните разписки от машинното гласуване в определен брой избирателни секции, определени на случаен принцип, РИК ще уведомява длъжностното лице от общинската администрация, определено със заповед на кмета на съответната община, да предаде на председателя на СИК формуляр от секционен протокол (Приложение № 96-НС-кр). Доколкото с Решение №445-НС от 10.07.2021г. на ЦИК на посочените секции следва да се раздава и плик с надпис „Протокол по решение на ЦИК“ тази дейност е целесъобразно да се извърши от вече упълномощеното лице на общинската администрация.

На основание чл. 72, ал.1 от ИК и във връзка с т.4 от Решение №445-НС от 10.07.2021г. на ЦИК, Районната избирателна комисия в Четвърти изборен район – Великотърновски,

**РЕШИ:**

До 19ч. на изборния ден длъжностното лице от общинската администрация, определено със заповед на кмета на съответната община по реда на решение №149/06.07.2021г. на РИК, да предаде на председателя на всяка СИК, попадаща сред секциите, в които ще се извършва контролно преброяване на разписки от машинното гласуване- екземпляр от Решение №445-НС/10.07.2021г. на ЦИК, както и плик, върху който да има надпис „Протокол по решение на ЦИК“ и деветцифрения номер на секцията.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София.“

Комисията гласува, както следва:

Председател: Николай Красимиров Илиев - за

Зам.-председател: Десислава Стефанова Йонкова - за

Членове: 1. Николина Красимирова Митева - за

2. Силвия Дечева Дечева - за

3. Цветомира Райнова Йорданова – Атанасова - за

4. Йоана Александрова Иванова - за

5. Диана Филипова Петрова - за

Решението беше взето в 15:18 ч.

Председателят на комисията предложи за гласуване следния проект на решение:

3.Предаване на секционни протоколи на СИК 042600002.

**„РЕШЕНИЕ  
№ 288  
Велико Търново, 11.07.2021г.**

**ОТНОСНО**: Предаване на секционни протоколи на СИК 042600002

Постъпило е Писмо изх. № НС – 15 – 637/10.07.2021г. на ЦИК София, с вх. № 445/11.07.2021 г. – 6.45 ч. по вх. регистър на РИК Велико Търново. С писмото се указва на основание чл. 269 от ИК СИК 042600002 в град Полски Тръмбеш да премине към гласуване с хартиени бюлетини. С Писмо с Изх. № 37/11.07.2021 г. до ЦИК от РИК- Велико Търново сме поискали от ЦИК даване на конкретни писмени указания кои образци на изборни книжа следва да бъдат предадени на СИК. Към настоящия момент не са получени такива.

С Решение № 149 от 06.07.2021 г. на РИК – Велико Търново е определил начина за предаване на протоколите на СИК при преустановяване на машинното гласуване.

Предвид горното и на основание чл. 72, ал. 1, т. 1 от ИК и Решение № 149 от 06.07.2021 г. на РИК – Велико Търново, т. 2 Районна избирателна комисия – Велико Търново

**Р Е Ш И:**

Община Полски Тръмбеш чрез длъжностното лице от общинската администрация, определено със заповед на кмета на съответната община, да приеме формуляр от секционен протокол (Приложение № 96-НС-м) и да предаде на председателя на СИК 042600002 формуляр от секционен протокол (Приложение № 96-НС-хм) и формуляр от секционен протокол (Приложение № 96-НС-кр). Предаването на протокола се документира в протокол за предаване и приемане на изборните книжа и материали на СИК (Приложение № 76-НС). Фабричният номер на формуляра от секционен протокол (Приложение № 96-НС-хм) и формуляр от секционен протокол (Приложение № 96-НС-кр) се вписва в протокола за предаването и приемането на изборните книжа и материали (Приложение № 76-НС). Формулярът от секционен протокол (Приложение № 96-НС-хм) и формулярът от секционен протокол (Приложение № 96-НС-кр) се предава запечатан в плик по начин, който позволява да се види само фабричния му номер и е подпечатан и подписан от членовете на РИК преди поставяне в него на формуляра на протокола.

Настоящото решение подлежи на обжалване в тридневен срок от по-късното по ред обявяване/публикуване пред ЦИК - гр. София. “

Комисията гласува, както следва:

Председател: Николай Красимиров Илиев - за

Зам.-председател: Десислава Стефанова Йонкова - за

Членове: 1. Николина Красимирова Митева - за

2. Силвия Дечева Дечева - за

3. Цветомира Райнова Йорданова – Атанасова - за

4. Йоана Александрова Иванова - за

5. Диана Филипова Петрова - за

Решението беше взето в 15:19 ч.

Председателят закри заседанието.

**Председател:**

**/ Николай Илиев /**

**Зам.-председател:**

**/ Десислава Йонкова /**